Ulkoistaa toimintojaan Baronalle - Digitoday - Ilta-Sanomat
Julkaistu: 16.2.2006 15:06
Elisahttp://www.elisa.fi ja Henkilöstövuokraus Barona ovat sopineet Elisan tilaustenkäsittelyyn ja laskutukseen liittyvien toimintojen osittaisesta ulkoistamisesta Baronalle. Vastuu siirtyy Baronalle maaliskuun alusta alkaen.
Ulkoistaminen koskee Elisan henkilöasiakkaiden tilauskäsittelyä ja laskutusta sekä operaattoritilauskäsittelyä. Toimintojen kehitys-, koulutus- ja asiantuntijatehtävät jäävät edelleen Elisalle. Siirron yhteydessä yhteensä 119 henkilöä siirtyy Elisalta vanhoina työntekijöinä Baronan palvelukseen.
Alueellisesti henkilöstöä siirtyy Joensuun toimipisteestä 67 henkilöä, Helsingin toimipisteestä 26, Tampereelta 12 ja Jyväskylästä 14 henkilöä. Henkilöiden toimipaikat säilyvät toistaiseksi Elisan tiloissa.
Toimintojen ulkoistaminen on osa Elisan vuosille 2005-2007 sovittua toiminnan tehostamisohjelmaa.
- Elisa keskittyy oman henkilöstönsä voimin asiakassuhteiden hoitamiseen ja kehittämiseen. Sitä tukeva massatilauskäsittely ja laskutus ostetaan jatkossa ammattitaitoiselta palveluntarjoajalta, sanoo Elisan palvelujohtaja Liisa Hakoinen.
Valtiovarainministeriö ja Elisa allekirjoittivat viisivuotisen sopimuksen valtioneuvoston runkoverkon hallinta- ja asiantuntijapalvelujen toimittamisesta. Sopimukseen sisältyvät myös verkon aktiivilaitteiden toimitukset. Lue lisää ›